gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8206, del 05-01-2018 (2017/11599)

Recurs d'inconstitucionalitat número 5425-2017, contra determinats preceptes de la Llei 2/2017, de 3 de febrer, de la Generalitat, per la funció social de l'habitatge de la Comunitat Valenciana.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8206

Data del DOGV
:   05-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2017/11429


Data del document
:   28-11-2017

Organisme emissor
:   Tribunal Constitucional

Tipus de document
:   Anunci

Anàlisi jurídica

 Descriptors 

:   * legislació
    * habitatge social

Recurs d'inconstitucionalitat número 5425-2017, contra determinats preceptes de la Llei 2/2017, de 3 de febrer, de la Generalitat, per la funció social de l'habitatge de la Comunitat Valenciana. [2017/11508]  
El Ple del Tribunal Constitucional, mitjançant la provisió de 28 de novembre de 2017, ha acordat admetre a tràmit el recurs d'inconstitucionalitat número 5425-2017, promogut pel president del Govern, contra els articles 5.3 (lletra b); 6.1, en la mesura que estableix l'acció pública davant dels òrgans jurisdiccionals; 12; 13; 14; 15; 16; 18; 19; 23, en relació exclusivament amb el subministrament de gas i electricitat (apartats 3 i 5); 30; 31; 33 (apartat 2 i apartat 3, lletres b i g); annex I i annex II de la Llei 2/2017, de 3 de febrer, de la Generalitat, per la funció social de l'habitatge de la Comunitat Valenciana. I es fa constar que el president del Govern ha invocat l'article 161.2 de la Constitució, la qual cosa produeix la suspensió de la vigència i aplicació dels preceptes impugnats des de la data d'interposició del recurs, 8 de novembre de 2017, per a les parts del procés, i des de la publicació del corresponent edicte en el Boletín Oficial del Estado per als tercers.  
  
  
Madrid, 28 de novembre de 2017.- La secretària de Justícia del Ple del Tribunal Constitucional: Herminia Palencia Guerra.
Diari Oficial de la Generalitat Valenciana


Sumari del DOGV 8272, del 12-04-2018 (2018/3541)

Informació pública de l'actualització de tarifes de subministrament d'aigua potable a la Canyada (Paterna) per a l'any 2018.
----------------------------------------------------------------------------------------------------------------------------

### Dades del document

Número de DOGV
:   8272

Data del DOGV
:   12-04-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/3541


Organisme emissor
:   Global Omnium Inversiones, SL

Tipus de document
:   Anunci

Informació pública de l'actualització de tarifes de subministrament d'aigua potable a la Canyada (Paterna) per a l'any 2018.  
 [2018/3541]  
S'informa per a general coneixement que, en relació amb la sol·licitud de modificació de tarifes de subministrament domiciliari en la Canyada i de conformitat amb el que estableix l'article 13.3 del Decret 68/2013, de 7 de juny, del Consell de la Generalitat Valenciana, havent transcorregut el termini determinat en el dit article i en virtut de la normativa anterior, es consideren aprovades les tarifes sotmeses a la seua consideració. Per tot això:  
  
Tarifa que s'aprova  
  
Aigua potable   
Quota de servei ?/mes  
 Fins a 13 mm 9,202  
 15 mm 13,801  
 20 mm 23,003  
 25 mm 32,204  
 30 mm 46,005  
 40 mm 92,012  
 50 mm 138,017  
 65 mm 184,024  
 80 mm 230,030  
 100 mm 322,041  
 125 mm 506,066  
Boca d'incendi 9,095  
   
Quota de consum ?/m³  
 Límits mensuals   
Normal Tots els m³ 0,842  
  
  
  
Sobre les presents tarifes s'aplicarà l'IVA, d'acord amb el que estableix la Llei 37/1992, de 28 de desembre.  
Cosa que es fa pública perquè se'n prenga coneixement.  
  
València, 10 d'abril de 2018.- El conseller delegat: Dionisio García Comín.
Diari Oficial de la Generalitat Valenciana


Sumari del DOGV 8413, del 30-10-2018 (2018/9975)

RESOLUCIÓ de 24 d'octubre de 2018, de la Direcció General de Funció Pública, per la qual es publica la llista provisional de persones admeses i excloses a les proves selectives d'accés al cos superior tècnic de prevenció de riscos, escala medicina del treball, A1-25-02, sector administració especial, torn d'accés lliure, convocatòria 28/16, corresponent a l'oferta d'ocupació pública de 2016 per al personal de l'Administració de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8413

Data del DOGV
:   30-10-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/9975


Data del document
:   24-10-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 24 d'octubre de 2018, de la Direcció General de Funció Pública, per la qual es publica la llista provisional de persones admeses i excloses a les proves selectives d'accés al cos superior tècnic de prevenció de riscos, escala medicina del treball, A1-25-02, sector administració especial, torn d'accés lliure, convocatòria 28/16, corresponent a l'oferta d'ocupació pública de 2016 per al personal de l'Administració de la Generalitat. [2018/9975]  
  
  
D'acord amb el que estableix l'article 15 del Decret 3/2017, de 13 de gener, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i amb la base 6 de l'Ordre 1/2018, de 23 d'abril, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al cos superior tècnic de prevenció de riscos, escala medicina del treball, A1-25-02, sector administració especial, torn d'accés lliure, convocatòria 28/16 (DOGV 8283, 27.04.2018), resolc:  
  
Únic  
Publicar la llista provisional de persones admeses que s'assenyalen en l'annex I de la present resolució.  
  
València, 24 d'octubre de 2018.- La directora general de Funció Pública: Eva Coscollá Grau.
Diari Oficial de la Generalitat Valenciana


Sumari del DOGV 8250, del 08-03-2018 (2018/2452)

CORRECCIÓ d'errades de la Resolució de 2 de març de 2018, de la Direcció General de Formació Professional i Ensenyaments de Règim Especial, de convocatòria de subvencions destinades a escoles de dansa dependents de corporacions locals o d'entitats privades sense ànim de lucre de la Comunitat Valenciana per a l'exercici 2018.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8250

Data del DOGV
:   08-03-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/2452


Data del document
:   08-03-2018

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * ajuda pública

CORRECCIÓ d'errades de la Resolució de 2 de març de 2018, de la Direcció General de Formació Professional i Ensenyaments de Règim Especial, de convocatòria de subvencions destinades a escoles de dansa dependents de corporacions locals o d'entitats privades sense ànim de lucre de la Comunitat Valenciana per a l'exercici 2018. [2018/2452]  
  
S'ha advertit l'omissió per error dels annexos de la resolució esmentada (DOGV 8249; 07.03.2018), per la qual cosa es reprodueixen tot seguit:
Diari Oficial de la Generalitat Valenciana


Sumari del DOGV 8300, del 22-05-2018 (2018/4756)

Notificació de la sentència dictada en el procediment de família, guarda i custòdia número 70/2015.
---------------------------------------------------------------------------------------------------

### Dades del document

Número de DOGV
:   8300

Data del DOGV
:   22-05-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/4756


Organisme emissor
:   Jutjat de Primera Instància i Instrucció Número 1 de Villena

Tipus de document
:   Edicte

Notificació de la sentència dictada en el procediment de família, guarda i custòdia número 70/2015. [2018/4756]  
Procediment: família. Guarda, custòdia o aliments de fills menors no matrimonials no consensuats número 70/2015.  
De: Gladis Francisca Camisan Girón.  
Procurador: Jesús Amorós Galbis.  
Contra: Miguel Victoriano Jaramillo Benítez.  
  
En aquest procediment, seguit a instàncies de Gladis Francisca Camisan Girón enfront de Miguel Victoriano Jaramillo Benítez, s'ha dictat sentència en data 21 de novembre de 2016 la còpia íntegra de la qual queda a disposició de la part en aquesta oficina judicial, i se li fa saber que en contra es pot interposar un recurs d'apel·lació en el termini de vint dies, a comptar des de la publicació d'aquest edicte.  
I atés que la part demandada es troba en situació processal de rebel·lia, s'expedeix aquest edicte, complint amb el que disposa la Instrucció 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades, a fi que li valga de notificació en forma.  
  
Villena, 11 de maig de 2018.- El lletrat de l'Administració de justícia: Bernardo Soler Andrés.
Diari Oficial de la Generalitat Valenciana


Sumari del DOGV 8222, del 29-01-2018 (2018/696)

Acord d'ampliació del termini a l'extracte de la Resolució de 15 de novembre de 2017, de la vicerectora d'Estudis de Grau i Política Lingüística de la Universitat de València, per la qual es convoquen i s'estableixen les bases reguladores del Premi RAGALO (Rafaela García López, 1958-2015) a l'impuls de l'aprenentatge servei (ApS) en 2017.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8222

Data del DOGV
:   29-01-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/696


Data del document
:   17-01-2018

Organisme emissor
:   Universitat de València

Tipus de document
:   Acord

Anàlisi jurídica

 Descriptors 

:   * distinció honorífica

Acord d'ampliació del termini a l'extracte de la Resolució de 15 de novembre de 2017, de la vicerectora d'Estudis de Grau i Política Lingüística de la Universitat de València, per la qual es convoquen i s'estableixen les bases reguladores del Premi RAGALO (Rafaela García López, 1958-2015) a l'impuls de l'aprenentatge servei (ApS) en 2017. [2018/696]  
BDNS (identif.): 374908.  
  
Per la Resolució del 15 de novembre de 2017, de la vicerectora d'Estudis Grau i Política Lingüística de la Universitat de València, es va convocar el Premi RAGALO (Rafaela García López, 1958-2015) a l'impuls de l'aprenentatge servei a la Universitat de València. El termini de presentació de les sol·licituds està obert del 15 de desembre de 2017 fins al 31 de gener de 2018.  
S- ha manifestat la necessitat d'arribar a un major nombre d'estudiants de les universitats espanyoles, que no han rebut informació sobre la convocatòria amb temps per a omplir els formularis.  
  
Per aquest motiu es fa necessària l'ampliació del termini de presentació d'instàncies i aquest Rectorat, a l'empara de l'article 32 de la Llei 39/2015, d'1 d'octubre, del procediment administratiu comú de les administracions públiques, acorda:  
  
Ampliar el termini de presentació de sol·licituds d'aquest Premi RAGALO fins al 22 de febrer de 2018, inclòs.  
  
Contra aquest acord, que és un acte administratiu de tramit, no es pot interposar cap recurs d'acord amb l- article 32.3 de la Llei 39/2015, d'1 d'octubre, sense prejudici que els interessats puguen fer al·legacions per a oposar-s- hi i recórrer la resolució que pose fi al procediment.  
  
  
València, 17 de gener de 2018.- La vicerectora d'Estudis de Grau i Política Lingüística (p. d. del rector, DOGV 27.01.2017): Isabel Vázquez Navarro.
Diari Oficial de la Generalitat Valenciana


Sumari del DOGV 8223, del 30-01-2018 (2018/776)

RESOLUCIÓ de 25 de gener de 2018, del director de l'Agència Valenciana de Foment i Garantia Agrària, per la qual es fixa l'import global màxim de la convocatòria d'ajudes per a l'operació de «Manteniment de pràctiques i mètodes de la mesura d'agricultura ecològica» del PDR-CV 2014-2020, establida en la Resolució de 31 de gener de 2017, del director de l'AVFGA.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8223

Data del DOGV
:   30-01-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/776


Data del document
:   25-01-2018

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 25 de gener de 2018, del director de l'Agència Valenciana de Foment i Garantia Agrària, per la qual es fixa l'import global màxim de la convocatòria d'ajudes per a l'operació de «Manteniment de pràctiques i mètodes de la mesura d'agricultura ecològica» del PDR-CV 2014-2020, establida en la Resolució de 31 de gener de 2017, del director de l'AVFGA. [2018/776]  
  
En l'apartat 2 de la Resolució de 31 de gener de 2017, del director de l'Agència Valenciana de Foment i Garantia Agrària, mitjançant la qual s'establia la convocatòria del procediment per a la concessió de les ajudes incloses en la sol·licitud única dins del marc de la Política Agrícola Comuna per a l'any 2017 (DOGV 7973, 6 de febrer), es fixa un import addicional de 08.368.557 d'euros per a l'operació «Manteniment de pràctiques i mètodes de la mesura d'agricultura ecològica», l'efectivitat de la qual quedava condicionada a la declaració de disponibilitat del crèdit amb anterioritat a la resolució de la convocatòria, i que s'ha de distribuir entre les anualitats previstes per a la convocatòria de nous titulars de 2017.  
Atés que les disponibilitats pressupostàries addicionals ascendeixen a 9.000.000 d'euros, i afegits aquests als 27.561.130 d'euros inicialment convocats en l'esmentada resolució, es fixa l'import global màxim sobre la convocatòria de nous titulars 2017 per a l'operació «Manteniment de pràctiques i mètodes d'agricultura ecològica» en 17.431.646 euros, que queden distribuïts segons les anualitats següents:  
  
3.800.000 euros en 2018  
3.800.000 euros en 2019  
3.800.000 euros en 2020  
3.800.000 euros en 2021  
3.800.000 euros en 2022  
  
València, 25 de gener de 2018.- El director de l'Agència Valenciana de Foment i Garantia Agrària: Francisco Rodríguez Mulero.
Diari Oficial de la Generalitat Valenciana


Sumari del DOGV 8411, del 26-10-2018 (2018/9862)

Resolució de 23 d'octubre de 2018, de la directora general d'Universitat, Investigació i Ciència, per la qual se citen les persones interessades en el procediment abreujat 000380/2018-M a comparéixer en la via jurisdiccional.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8411

Data del DOGV
:   26-10-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/9862


Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Resolució de 23 d'octubre de 2018, de la directora general d'Universitat, Investigació i Ciència, per la qual se citen les persones interessades en el procediment abreujat 000380/2018-M a comparéixer en la via jurisdiccional. [2018/9862]  
El Jutjat Contenciós Administratiu número 3 del Tribunal Superior de Justícia de la Comunitat Valenciana ha reclamat a aquesta unitat administrativa l'expedient referit al procediment que es descriu:  
  
Referència del tribunal: procediment abreujat 000380/2018-M.  
Recurrent: M.ª José Bendicho.  
Interessats: pluralitat indeterminada d'interessats, en atenció a la matèria regulada.  
Descripció: recurs contenciós administratiu interposat contra la Resolució de 31 d'agost de 2017, de la Direcció General d'Universitat, Investigació i Ciència, per la qual s'adjudiquen i deneguen beques per a la realització d'estudis universitaris durant el curs acadèmic 2016-2017 en les universitats de la Comunitat Valenciana.  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre a la Sala l'expedient administratiu de referència i citar els interessats en el procediment descrit, a fi que puguen comparéixer com a demandats en la via jurisdiccional en el termini de cinc dies, si ho estimen convenient, per mitjà d'un escrit en la forma deguda, dirigit a la Sala Contenciosa Administrativa del Tribunal Superior de Justícia núm. 3 de la Comunitat Valenciana. No obstant això, es fa constar que la Generalitat Valenciana, representada pels lletrats i les lletrades de l'Advocacia General, compareix en el present recurs en defensa del manteniment de l'acte objecte de recurs.  
  
València, 23 d'octubre de 2018.- La directora general d'Universitat, Investigació i Ciència: Josefina Bueno Alonso.
Diari Oficial de la Generalitat Valenciana


Sumari del DOGV 8213, del 16-01-2018 (2017/11813)

RESOLUCIÓ de 15 de desembre de 2017, de la Universitat de València, per la qual es publica la relació de llocs de treball del personal d'administració i serveis d'aquesta universitat.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   8213

Data del DOGV
:   16-01-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/11732


Data del document
:   15-12-2017

Organisme emissor
:   Universitat de València

Tipus de document
:   Resolució

Descriptors 

:   * Universitat de València
    * concurs administratiu

RESOLUCIÓ de 15 de desembre de 2017, de la Universitat de València, per la qual es publica la relació de llocs de treball del personal d'administració i serveis d'aquesta universitat. [2017/11598]  
A l'any 2017, des de la publicació de la relació de llocs de treball (RLT) en el Diari Oficial de la Generalitat Valenciana número 7971, de 2 de febrer de 2017, s'ha produït una modificació de la relació de llocs de treball del personal d'administració i serveis. Tal com preveuen els Estatuts d'aquesta Universitat, aquesta modificació ha estat informada favorablement pel Consell de Govern de la Universitat de València en l'acord següent.  
Acord del Consell de Govern ACGUV 135/2017, de 30 de maig de 2017.  
Segons el que preveu l'article 3.f de la Llei 2/2003, de 28 de gener, de la Generalitat, de consells socials de les universitats públiques valencianes, el Consell Social d'aquesta Universitat ha aprovat, aquesta modificació en l'acord següent.  
Acord del Consell Social ACSUV 2017/357, de 8 de juny de 2017.  
  
Per tant, aquest Rectorat, fent ús de les competències que li atribueix la Llei orgànica 6/2001, de 21 de desembre, d'universitats, i per donar compliment al que disposa l'article 43.1 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, resol:  
  
Publicar la relació de llocs de treball del personal d'administració i serveis de la Universitat de València que s'assenyala en l'annex, amb la incorporació de les modificacions aprovades al llarg d'aquest període pel Consell Social, a proposta del Consell de Govern d'aquesta Universitat.  
  
Contra aquesta resolució, que esgota la via administrativa, es pot interposar, de conformitat amb l'article 123 de la Llei 39/2015, un recurs potestatiu de reposició en el termini d'un mes, a partir de l'endemà de la publicació en el Diari Oficial de la Generalitat Valenciana (DOGV), davant el mateix òrgan que dicta la resolució, o bé directament interposar el recurs contenciós administratiu en el termini de dos mesos comptats des de l'endemà de la corresponent publicació en el Diari Oficial de la Generalitat Valenciana davant dels òrgans de la jurisdicció contenciosa administrativa de la Comunitat Valenciana.  
  
València, 15 de desembre de 2017.- El rector, p. d. (DOGV 27.01.2017), el gerent: Joan E. Oltra i Vidal.
Diari Oficial de la Generalitat Valenciana


Sumari del DOGV 8308, del 01-06-2018 (2018/5381)

CORRECCIÓ d'errades de la Resolució de 21 de maig de 2018, de la Universitat d'Alacant, per la qual es convoquen a concurs places de personal docent i investigador en règim de contractació laboral.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8308

Data del DOGV
:   01-06-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/5381


Data del document
:   30-05-2018

Organisme emissor
:   Universitat d'Alacant

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 21 de maig de 2018, de la Universitat d'Alacant, per la qual es convoquen a concurs places de personal docent i investigador en règim de contractació laboral. [2018/5381]  
Detectat un error en el text remés per a la seua publicació en la mencionada Resolució publicada en el DOGV número 8306 de 30 de maig de 2018, pertoca la seua rectificació, segons el següent:  
  
En l'annex I, en la pàgina 22824, plaça núm. DC04348  
  
On diu:  
 «Requisit lingüístic: coneixement de valencià nivell C1 i d'anglés nivell B2»  
  
Ha de dir:  
«Requisit lingüístic: coneixement de valencià nivell C1 i d'anglés nivell C2»  
  
Alacant, 30 de maig de 2018.- El rector, p. d. (R 19.05.2016), el vicerector d'Ordenació Acadèmica i Professorat: José Penadés Martínez.